**Fundargerð stjórnar 26.08 2019**

Mættir:

Kristín Dagbjartsdóttir formaður, Gísli Garðarsson, Jónína Haraldsdóttir, Sigurjón Guðbjörnsson, Sigurður Valur Magnússon, Helga Baldursdóttir, Valgerður Guðmundsdóttir.

Fundur settur kl. 13.00

Kristín formaður tilkynnti að Hallur Jónsson hefði samþykkt að koma inn í ferðanefnd í stað Kristínar Dagbjartsdóttur og Fjólu Ragnarsdóttur sem gefa ekki kost á sér áfram.

Næst er farið yfir föstu liði vegna dagskrár vetrarins og endanlega gengið frá henni.

Formaður hitti Bæjarstjóra Hveragerðis og óskaði eftir að haldið yrði áfram með heilsueflingu líkt og var á s.l. vori þ.e. gönguhópur í Hamarshöll 3svar í viku kl. 10-12, kalla þarf út starfsmann til að opna Mjög jákvæðar undirtektir hjá bæjarstjóra. Byrjar eftir áramót. Handavinnuhúsið verður með sama fyrirkomulagi og áður. Á fundinn kom Rannveig Reynisdóttir iðjuþjálfi forstöðumaður stuðningshópa og málefni aldraðra og sagði okkur frá starfi sínu. Hún mun heimsækja okkur miðvikud. 9. okt. Kl. 13.00

Samþykkt að eyrnamerkja peningaupphæð kr. 100.000.- sem FEBH fékk í Menningarverðlaun frá Hveragerðisbæ þann 17. Júní s.l. til notkunar á „Blómstrandi dögum“ handa listamönnum sem fengnir verða til að koma og þarf að greiða fyrir.

Kristín formaður las upp úr fundargerð aðalfundar Húseigendafélagsins Breiðumörk 25b og var haldinn 3. Júní 2019 kl. 10.00 í Breiðumörk 25b húsnæði FEBH. Mættir þar Gísli Garðarsson, Egill Gústafsson og Vilhjálmur Albertsson f.h. FEBH, Rósa Hjartardóttir og Finnur Ingi Hermannsson f.h. Eikar fasteignafélags (Eik), Andri Helgason og Halldór Rafn Halldórson f.h. Tindur Sjúkraþjálfun ehf. Skýrsla stjórnar:

Framkvæmdir seinasta árs

Farið í að endurmerkja stæði fyrir hreyfihamlaða , lagfæring á lýsingu utan húss bæði framan og aftan við hús sem verður (var) unnið í júlí 2019. Egill Gústafsson fenginn til að sjá um umhirðu lóðar fyrir hönd eigenda. Fundargerðin er í vörslu stjórnar.

Hugmynd um að dagsferðir sem farnar eru á vegum FEBH séu farnar frá kirkjunni en ekki Breiðumörk 25b þar sem ekki eru næg bílastæði við það hús þegar Heilsugæslan er starfandi.

Farið yfir ýmis atriði er varðar samverustundina sem áætlað er að hafa á miðvikudögum.

Fleira ekki tekið fyrir og fundi slitið kl. 15.10

Fundarritari Jónína Haraldsd. ritari FEBH